ดัชนี PMI ภาคการผลิตฝรั่งเศสเดือนส.ค.ร่วงลงต่ำสุดในรอบ 4 เดือน
ดัชนี PMI ภาคการผลิตฝรั่งเศสเดือนส.ค.ร่วงลงต่ำสุดในรอบ 4 เดือน
1 ก.ย. 2558

ผลสำรวจของมาร์กิตระบุว่า ดัชนีผู้จัดการฝ่ายจัดซื้อ (PMI) ภาคการผลิตของฝรั่งเศสในเดือนส.ค.ปรับตัวลงที่ 48.3 ซึ่งเป็นระดับต่ำสุดในรอบ 4 เดือน จาก 49.6 ในเดือนก.ค.
ดัชนีที่สูงกว่า 50 บ่งชี้ว่า ภาคการผลิตมีการขยายตัวจากเดือนก่อนหน้า แต่ดัชนีที่ต่ำกว่า 50 แสดงให้เห็นถึงภาวะหดตัว ภาวะทางธุรกิจในภาคการผลิตของฝรั่งเศสย่ำแย่ลงอีกครั้งในเดือนส.ค. โดยผลผลิตและคำสั่งซื้อใหม่ร่วงลงในอัตราที่รุนแรงขึ้น ขณะที่การจ้างงานลดลงเล็กน้อยอย่างต่อเนื่อง
 
อินโฟเควสท์ แปลและเรียบเรียง